Ministarstvo energetike i rudarstva Republike Srpske

**Ministarstvo energetike i rudarstva Republike Srpske** je jedno od 16 ministarstava Vlade Republike Srpske, nadležno za energetiku i rudarstvo u tom entitetu. Sjedište ministarstva se nalazi u Administrativnom centru Vlade RS-a na Trgu Republike Srpske u Banjoj Luci, dok se na njegovom čelu trenutno nalazi Petar Đokić (SP).

## Historija 
Nakon sticanja nezavisnosti Republike Bosne i Hercegovine od Socijalističke federativne republike Jugoslavije (SFRJ) 1992. godine, osnovano je Ministarstvo za energetiku i rudarstvo Republike Bosne i Hercegovine, a za ministra je tada imenovan Rusmir Mahmutćehajić.

Stvaranjem entiteta u Bosni i Hercegovini nakon potpisivanja Dejtonskog mirovnog sporazuma 1995. godine, s obzirom na ustavne nadležnosti, nadležnost nad energijom i rudarstvom je dodijeljena entitetima Bosne i Hercegovine, nakon čega su formirani ministarstvo rudarstva, energije i industrije Republike Srpske i Ministarstvo energije, rudarstva i energije Federacije Bosne i Hercegovine. 
## Nadležnosti 
Glavna osoba u Ministarstvu energetike i rudarstva Republike Srpske je ministar energetike i rudarstva RS, koji ima pravo na četiri pomoćnika.

Ministarstvo energetike i rudarstva RS-a obavlja upravne, druge i stručne poslove koji se odnose na ostvarivanje nadležnosti entiteta Bosne i Hercegovine u energetici i rudarstvu.

To se odnosi na:

* crnu metalurgiju, proizvodnju i preradu obojenih metala
* preradu nemetala
* proizvodnju baznih hemijskih proizvoda
* preradu hemijskih proizvoda
* vođenje elektroenergetske politike kroz planiranje i vođenje odgovarajuće strategije
* praćenje sigurnosti i kvalitete snabdijevanja električnom energijom na tržištu i razvoj istog
* eksploataciju resursa u svrhu proizvodnje električne energije i izdavanje neophodnih koncesija
* razvoj i izgradnju elektroenergetskih objekata
* promociju i vođenje energetske efikasnosti kroz donošenje planova i mjera za njezino sprovođenje
* promociju obnovljivih izvora energije i novih tehnologija obnovljivih izvora energije
* učešće u aktivnostima u područijima energetike i korištenja prirodnih resursa 
* proizvodnju i preradu nafte i naftnih derivata
* prirodni gas
* proizvodnju i promovisanje bio-goriva
* sigurnost cjevovodnog transporta gasovitih i tečnih ugljiovodnika
* preduzimanje mjera u svrhu obezbjeđenja sigurnosti snabdjevanja naftom i gasom
* izradu srednjoročne i dugoročne strategije za energente (nafta, gas i bio-gorivo) te predlaganje mjera za njihovo podsticanje
* analizu stanja i poslovanja preduzeća iz nadležnosti ministarstva
* dodjelu koncesija za izgradnju novih objekata za transport nafte i gasa
* istraživanje i eksploataciju tečnih i gasovitih ugljikovodonika (sirova nafta i gas) i drugih prirodnih gasova
* geološka istraživanja i eksploataciju prirodnih i tehnogenih mineralnih sirovina: metaličnih, nemetaličnih – obuhvatajući i resurse za proizvodnju građevinskih materijala, radioaktivnih mineralnih sirovina, sve vrste soli i sonih voda, podzemne vode (pitke, industrijske, mineralne, termalne, termomineralne) i geotermalne resurse, te izdavanje odobrenja koncesija i izradu pratećeg katastra
* verifikaciju rezervi mineralnih sirovina i vođenje njihovog katastra
* dodjela koncesija za istraživanje i eksploataciju mineralnih resursa te vođenje pratećeg katastra
* nadzor nad radom javnih preduzeća i ostalih privrednih društava iz svoje nadležnosti
* podsticanje razvoja i konkurentnosti resornih oblasti mjerama ekonomske i razvojne politike, kao što je sprovođenje stimulativnih mjera i neposrednog kontakta sa zainteresovanim ulagačima
* podsticanje ulaganja sredstava zainteresovnih lica u domaće privredne subjekte u domaće privredne subjekte svojih oblasti kroz stvaranje povoljniuh uslova za strane investicije
* saradnju sa organizacijama, udruženjima i institucijama u oblastima energetike i rudarstva
* praćenje uticaja mjera ekonomske politike na kretanje proizvodnje u resornim oblastima, kako u cjelini, tako i po pojedinačnim granama i značajnim privrednim subjektima
* učešće u izradi i donošenju propisa iz resornih nadležnosti i njihovo usklađivanje sa zakonodavstvom Evropske unije
* izradu zakonskih i podzakonskih akata

i druge poslove utvrđene zakonom.

## Organizacija 
Ministarstvo se sastoji od sljedećih organizacionih jedinica

* Resor za elektroenergetiku
* Resor za energente
* Resor za rudarstvo i geologiju
* Resor za pravne poslove i evropske integracije

## Spisak ministara 
## Reference 
## Vanjski linkovi 
* Vlada Republike Srpske

Energetike i rudarstva
Kategorija:Energija u Bosni i Hercegovini
Kategorija:Rudarstvo u Bosni i Hercegovini